Kabvė
Kabvė (angl. Kabwe) – miestas centrinėje Zambijoje, 130 km į šiaurę nuo Lusakos; Centrinės provincijos centras. Iš miesto geležinkeliai ir plentai veda į Lusaką, Kasamą, Ndolą. Kabvė yra svarbus pramoninis centras, seniausias šalyje kalnakasybos centras (nuo 1906 m.). Kasamos cinko, švino, kadmio rūdos. Taip pat statybinių medžiagų, chemijos, tekstilės, maisto pramonė. Apylinkėse auginami kukurūzai ir tabakas, vyksta prekyba žemės ūkio produkcija.